Johann Sebastian Bach (janam: 25 March 1685 Eisenach me; maut: 28 July 1750 Leipzig me), ek German composer aur organist rahaa jon ki aapan jamana ke sab se barraa composer rahaa. Uske jindagi ke time ke Baroque period bola jaawe hae. uu duusra des nai gais rahaa lekin duusra composers ke music study karis rahaa. Uske aapan music ii dekhae hae ki uu Italian, French aur German composers se music sikhis rahaa. Uu noblemen ke khatir kaam karis jiske khatir uu chamber music aur orchestra music bhi likhis rahaa lekin jaada time uu ek church me kam karis jahaan pe uu church music likhis rahaa. Bach, opera ke chhorr ke, sab rakam ke music likhis rahaa. Uske jindagi ke akhri din me jaada composer logan classical style me likhat rahin lekin uusab time Baroque style me likhis rahaa. uu time ke kuchh log iske purana jamana ke music maanat rahin lekin aaj kal iske sab se achchhaa Baroque music maana jaawe hae.